# AEC

### Fra Wikipedia, den frie encyklopedi

AEC (Associated Equipment Company) var en britisk produsent av lastebiler og busser, som opererte mellom 1912 og 1979.

Selskapet er kjent for sine London-busser, men selskapet bygget også kjøretøyer for mange selskaper over hele verden.

## [rediger] Historie

London General Omnibus Company, LGOC, ble stiftet i 1855 for å regulere bussdriften i London. Selskapet startet produksjon av busser til eget bruk i 1909, med modellen X-type. Denne ble etterfulgt av B-type, som ansees som en av de første masseproduserte nyttekjøretøyene.

I 1912 ble LGOC overtatt av Underground-gruppen, som eide det meste av Londons T-banesystem, samt trikkelinjer over hele London. Som en del av omorganiseringen etter overtakelsen ble et separat konsern stiftet for bussproduksjonen. Dette konsernet fikk navnet AEC, Associated Equipment Company.

Ved utbruddet av 1. verdenskrig i 1914 ble AECs evne til å produsere store antall kjøretøyer raskt svært viktig for forsvarets behov for lastebiler. Produksjon av Y-type-lastebilen startet i stor skala i 1916, og siden den gang har AEC blitt kjent for produksjon av både lastebiler og busser.

### [rediger] Mellomkrigstiden

I 1926 stiftet AEC og Daimler selskapet Associated Daimler Company (ADC), som ble oppløst to år senere. I disse årene flyttet AEC produksjonen til Southall i London.

Fra 1931 til 1938 produserte AEC elektriske busser i samarbeid med English Electric, hvor AEC leverte chassis mens EE leverte elektriske motorer og kontrollutstyr.

### [rediger] Andre verdenskrig

Ikke-militær produksjon stoppet i 1941. Under krigen produserte AEC store lastebiler og pansrede kjøretøy for forsvaret.

### [rediger] Etter krigen

I 1946 stiftet AEC British United Traction LTD (BUT) sammen med Leyland Motors, for produksjon av elektriske busser.

I 1948 kjøpte AEC selskapene Crossley Motors og Maudslay Motor, og etablerte et holdingselskap kalt Associated Commercial Vehicles (ACV). I 1949 ble også Park Royal Motors og Charles H. Roe en del av dette selskapet, og i 1961 kom Thornycroft til.

ACV (inkludert AEC) ble kjøpt opp av Leyland Motors i 1962. I 1968 ble alle dobbeltdekkerbusser fra AEC tatt ut av produksjon, og de siste bussene og lastebilene ble bygget i 1979.

Denne bilrelaterte artikkelen er dessverre veldig kort. Om du vet mer om temaet kan du hjelpe Wikipedia ved å utvide den.
Hentet fra «http://no.wikipedia.org../../../a/e/c/AEC_970c.html»

Kategorier: Bilmerker | Bilprodusenter | Stubber 2006-11 | Bilstubber

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Nederlands